ΓΡΑΠΤΗ ΕΡΩΤΗΣΗ P-1992/97 υποβολή: Josι Garcνa-Margallo y Marfil (PPE) προς την Επιτροπή (30 Μαΐου 1997)

Θέμα: Βιαιότητες των γάλλων γεωργών εις βάρος ισπανικών προϊόντων

Παρά τις προειδοποιήσεις της Επιτροπής, οι γάλλοι γεωργοί συνεχίζουν τις καταστροφές ισπανικών γεωργικών προϊόντων, χωρίς οι γαλλικές αρχές να λαμβάνουν αποτελεσματικά μέτρα για την αποφυγή αυτών των ενεργειών.

Μια τέτοια βανδαλιστική επίθεση σημειώθηκε στις 24 Μαίου 1997 στο Brignoleς (Μασσαλία), όπου 400 γεωργοί κατέτρεψαν μια αποθήκη οπωροκηπευτικών προερχομένων από την Ισπανία, αδειάζοντας τους ψυκτικούς θαλάμους και καταστρέφοντας μήλα, πιπεριές, τομάτες και άλλα οπωροκηπευτικά προοριζόμενα για τη γαλλική αγορά.

Εξ άλλου, την ίδια ημέρα ο υπουργός Γεωργίας της Γαλλίας κ. Philippe Vasscur, ζήτησε από τη Γενική Διεύθυνση Ανταγωνισμού της χώρας του να εντείνει τους ελέγχους για την ποιότητα των προϊόντων που πωλούνται στη γαλλική αγορά, ιδίωςτην τομάτα που προέρχεται κατά κύριο λόγο από την Ισπανία.

Ποιά αποφασιστικά μέτρα σκέπτεται να λάβει η Επιτροπή για να υποχρεώσει τη γαλλική κυβέρνηση να σταματίσει την πολιτική αυτή, που οδηγεί στη στρέβλωση των κοινοτικών κανόνων ανταγωνισμού, και να θέσει τέρμα στις βανδαλιστικές επιθέσεις που πλήττουν τα πιο θεμελειώδη δικαιώματα του πολίτη;

Απάντηση του κ. Fischler εξ ονόματος της Επιτροπής (27 Ιουνίου 1997)

Από τις 24 Απριλίου 1997, οι γάλλοι γεωργοί έχουν προβεί σε απαράδεκτες βιαιότητες εναντίον φορτηγών που μετέφεραν οπωροκηπευτικά τα οποία προέρχονταν από άλλα κράτη μέλη,κυρίως από την Ισπανία.

Η Επιτροπή καταδικάζει ανεπιφύλακτα αυτές τις βιαιότητες και εκφράζει τη λύπη της για τον επαναληπτικό τους χαρακτήρα. Έχει καλέσει τις γαλλικές αρχές να θέσουν κατεπειγόντως σε εκτέλεση κατάλληλα και αποτελεσματικά μέτρα τήρησης της τάξεως, ενεργώντας βάσει αυστηρών και σαφών εντολών για να εξασφαλιστεί η ελεύθερη διακίνηση των εμπορευμάτων.

Η Επιτροπή υπενθυμίζει ότι πιστεύει ότι, σύμφωνα με το κοινοτικό δίκαιο, και ιδίως με το άρθρο 30 της συνθήκης ΕΚ, το οποίο αποτελεί αναπόσπαστο μέρος των κοινών οργανώσεων αγοράς, σε συνάρτηση με το άρθρο 5 της προαναφερομένης συνθήκης ΕΚ, οι δημόσιες αρχές είναι υποχρεωμένες, στο πλαίσιο της εκτέλεσης των καθηκόντων τους όσον αφορά τη δημόσια ασφάλεια, να λαμβάνουν τα μέτρα που είναι αναγκαία για την πρόληψη και την πάταξη των ενεργειών ιδιωτών οι οποίες αποτελούν σοβαρή απειλή για το δικαίωμα της ελεύθερης κυκλοφορίας των εμπορευμάτων, το οποίο η συνθήκη ΕΚ εγγυάται. Παράλειψη εκπλήρωσης αυτού του καθήκοντος πρέπει να θεωρείται ότι αποτελεί παράλειψη εκπλήρωσης των υποχρεώσεων που έχουν τα κράτη μέλη δυνάμει των προαναφερομένων διατάξεων.

Εκτιμώντας ότι τα προληπτικά και κατασταλτικά μέτρα δημόσιας τάξεως που είχαν υλοποιηθεί προηγουμένως από τις γαλλικές δημόσιες αρχές, δεν επαρκούν ούτως ώστε το αποτέλεσμα τους να είναι αποτρεπτικό, η Επιτροπή, στο πλαίσιο της εκπλήρωσης των καθηκόντων της ως θεματοφύλακα της συνθήκης, έχει κινήσει διαδικασία παράβασης η οποία βρίσκεται επί του παρόντος στο στάδιο της εξέτασης της από το Ευρωπαϊκό Δικαστήριο (υπόθεση C-265/95). Η σχετική προφορική συνεδρίαση έλαβε χώρα στις 10 Ιουνίου 1997.

Δεδομένου ότι η Επιτροπή έκανε χρήση του μέσου το οποίο της έχει αναθέσει η συνθήκη για την εξασφάλιση της τήρησης του κοινοτικού δικαίου, πρέπει τώρα να αναμένουμε την απόφαση του Δικαστηρίου, η οποία θα πρέπει να ληφθεί προς το τέλος του τρέχοντος έτους.

Εξάλλου, η Επιτροπή υπενθυμίζει ότι έχουν δοθεί κίνητρα στο πλαίσιο της μεταρρύθμισης της κοινής οργάνωσης αγοράς των οπωροκηπευτικών, για την προώθηση της δημιουργίας ομάδων παραγωγών εγκατεστημένων σε διαφορετικά κράτη μέλη.